**NOTĂ INFORMATIVĂ**

**la proiectul hotărârii Guvernului cu privire**

**la eliberarea unor bunuri din rezervele materiale de stat**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Ministerul Afacerilor Interne |
| **2. Condiţiile ce au impus elaborarea proiectului şi finlităţile urmărite** |
| Proiectul este elaborat în scopul intervenirii operative în vederea asigurării cu bunuri din rezervele materiale de stat a instituțiilor și populației care au avut de suferit în urma calamităților naturale din data de 8 octombrie 2020.  Rafalele de vânt puternic însoțite de ploi abundente din ziua de 8 octombrie curent, au provocat prejudicii în mai multe localități din țară. Astfel, în s.Boșcana r-nul.Criuleni în urma vîntului au fost afectate acoperișurile Primăriei și a Bisericii din sat, precum și a caselor de locuit din localitate. Prejudicii au fost raportate și în orașul Glodeni, unde vântul a deteriorat circa 125 foi de ardezie de pe acoperișul unui liceu, iar în s.Cajba, r-nul.Glodeni condițiile meteo nefavorabile au distrus 137 foi de ardezie și țiglă metalică de pe 9 case de locuit. Vîntul puternic a afectat și acoperișul liceului din localitatea Visoca, r-nul.Soroca, unde peste 650 foi de ardezie au fost smulse.  Urmare a eliberării bunurilor din rezervele materiale de stat, populaţia și instituțiile vor beneficia de ajutor sub formă de bunuri materiale: ţiglă metalică, plăci de fibrociment şi cherestea.  Aprobarea prezentei hotărâri va asigura reparația instituțiilor și gospodăriilor afectate, precum şi va ameliora condiţiile de activitate a instituțiilor și de trai ale cetăţenilor, care au avut de suferit în urma calamităţilor naturale.  Decizia de eliberare a bunurilor materiale a fost luată în cadrul Comisiei pentru Situaţii Excepţionale a Republicii Moldova.  Reieşind din considerentul că bunurile materiale din rezervele materiale de stat vor fi eliberate pentru lichidarea consecinţelor calamităţilor naturale, proiectul urmează să intre în vigoare la data aprobării. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are ca scop armonizarea legislației naționale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul nu conţine elemente noi şi are drept scop acordarea bunurilor din rezervele materiale de stat populației și instituțiilor care a avut de pătimit în urma calamităţilor naturale, precum şi rambursarea mijloacelor financiare Agenţiei Rezerve Materiale pentru bunurile eliberate, cu titlu de deblocare, din rezervele materiale de stat.  Obiectivul proiectului propus spre aprobare se referă la ajutorul nemijlocit acordat de către stat persoanelor și instituțiilor afectate de calamităţile naturale. |
| **5. Fundamentarea economico-financiară** |
| Implementarea prevederilor prezentului proiect necesită alocarea mijloacelor financiare din bugetul de stat (fondul de intervenție al Guvertnului) Ministerului Afacerilor Interne în sumă totală de 505706.96 lei. Aceste mijloace financiare urmează a fi utilizate pentru completarea rezervelor materiale de stat. |
| **6. Modul de încorporare a proiectului în cadrul normativ în vigoare** |
| Aprobarea proiectului nu va genera modificări sau ajustări a cadrului normativ în vigoare. |
| **7. Avizarea şi consultarea publică** |
| Proiectul se transmite spre avizare Ministerului Finanţelor. |
| **8. Constatările expertizei juridice** |
| Proiectul se transmite spre expertiză juridică Ministerului Justiţiei. |
| **9. Constatările expertizei anticorupţie** |
| Proiectul se exepediază Centrului Național Anticorupție pentru efectuarea expertizei anticorupţie. |

**Secretar de stat Mariana GRAMA**